als_Latn dik_Latn sag_Latn
Deputeti i Partisë Socialiste, njëherësh edhe anëtar i Këshilit të Mandateve dhe Imunitetit, Armand Subashi ka lexuar raportin e plotë në seancën e sotme plenare lidhur me qëndrimin e Këshillit për miratimin e kërkesës së Prokurorisë për dy deputetët, Tom Doshi dhe Mark Frroku.
“Raporti i përpiluar dje i është shpërndarë të gjithë kolegëve deputetë. Seanca e djeshme ishte seancë publike, dhe mbas dëgjimit të prokurorisë dhe dy deputetëve , Këshilli mori një vendim konsensual, nga të gjithë deputët e pranishëm. Padyshim që në gjithë diskutimet, përgjithsisht u vu theksi me ndryshimet që janë bërë në Kushtetute, kemi një kod të ri për imunitetin e deputetëve dhe zyrtarëve të lartë”, u shpreh Subashi.
Deputeti socialist deklaroi se Këshilli i Rregullores për Mandatin dhe Imunitetin, nuk ka pse bëhet pengesë, pasi nuk vë vulën përfundimtare. Sipas tij, është Prokuroria ajo që do të cojë faktet e plota në Gjykatën e Lartë dhe do të marrë vendimin për gjithë këtë situatë.
als_Latn als_Latn als_Latn